ai4bharat/Pralekha huggingface dataset:
جل شکتی وزارت
پینے کے پانی اور صفائی ستھرائی کے محکمے نے جے جے ایم ڈیجیٹل اکیڈمی قائم کی
جل شکتی کے مرکزی وزیر جناب گجیندر سنگھ شیخاوت نے پانی اور صفائی کے عملے کی صلاحیت کو بڑھانے کے لیے جے جے ایم ڈیجیٹل اکیڈمی کا افتتاح کیا
جے جے ایم اور ای سی ایچ او علم کو بروئے کار لانے اور اسے جے جے ایم ڈیجیٹل اکیڈمی کے ذریعے کفایتی اور مؤثر طریقے سے تمام اسٹیک ہولڈرز کے لیے قابل رسائی بنانے کے لیے ہاتھ ملا رہے ہیں
وگیان بھون نئی دہلی میں 21 اور 22 جولائی کو منعقدہ دو روزہ قومی کانفرنس کے موقع پر پینے کے پانی اور صفائی ستھرائی کے محکمے اور ایکو انڈیا کے درمیان جے جے ایم ڈیجیٹل اکیڈمی کے قیام کے لیے ایک مفاہمت نامہ  کا تبادلہ ہوا۔ جے جے ایم ڈیجیٹل اکیڈمی کے آن لائن پورٹل کو مرکزی وزیر جل شکتی جناب گجیندر سنگھ شیخاوت نے خوراک کی ڈبہ بندی کی صنعتوں اور جل شکتی کے وزیر مملکت جناب پرہلاد سنگھ پٹیل، پینے کے پانی اور صفائی ستھرائی کے محکمے کی سکریٹری محترمہ ونی مہاجن اور ایڈیشنل سکریٹری اور مشن ڈائریکٹر-این جے جے ایم جناب وکاس شیل کی موجودگی میں لانچ کیا۔
ایک غیر منافع بخش تنظیم ایکو انڈیا نے جے جے ایم ڈیجیٹل اکیڈمی کے قیام میں محکمہ کی مدد کی ہے۔ اکیڈمی کے ذریعے محکمے کا مقصد پانی کی فراہمی کے پروگرام سے وابستہ مختلف اسٹیک ہولڈرز جیسے منتظمین، انجینئرز، پنچایت کے کارکنان، تکنیکی ماہرین، صفائی ستھرائی کے کارکنوں اور پیدل سپاہیوں کی صلاحیت کو بڑھانا ہے۔ اکیڈمی انہیں ضروری علم اور ہنر سے آراستہ کرے گی تاکہ وہ مشن کے مقاصد کو حاصل کرنے میں مؤثر طریقے سے اپنا حصہ ڈال سکیں۔ اکیڈمی اختراعی نقطہ نظر کے ذریعے تربیت فراہم کرنے میں ڈیجیٹل ٹیکنالوجی کا استعمال کرے گی۔
اکیڈمی علم کے اشتراک کے لیے تمام سیشنز کی ریکارڈنگ کے ذریعے ایک ذخیرہ بھی بنائے گی اور مستقبل میں آنے والے سیکھنے والوں کے حوالے کرے گی۔ کلیدی وسائل کے مراکز  اور نفاذ کرنے والی معاون ایجنسیاں  اسٹیک ہولڈرز کو تربیت دینے کے لیے جے جے ایم ڈیجیٹل اکیڈمی کے پلیٹ فارم پر موجود ہوں گے۔ قومی اور ریاستی حکومتیں اپنے بہترین طور طریقوں کو بانٹنے کے لیے سیشن بھی منعقد کریں گی۔ اقوام متحدہ اور متعدد دو طرفہ ایجنسیوں، آر ڈبلیو پی ایف پارنرز، ٹرسٹ، فاؤنڈیشنز، اداروں اور سول سوسائٹی کی تنظیموں نے اس پروگرام کے ذریعے علمی مواد فراہم کرنے کے لیے ہاتھ ملایا ہے۔ وہ اپنے کیلنڈر شائع کریں گے اور صحیح علم، صحیح جگہ اور صحیح وقت پر فیلڈ افسران، گرام پنچایت کے عہدیداروں تک پہنچیں گے۔
وزیر جل شکتی، جناب گجیندر سنگھ شیخاوت نے بتایا کہ شراکت داروں، حکومت اور برادریوں کی اجتماعی کوششوں سے پیدا ہونے والی توانائی گھرانوں کو پانی کی فراہمی کی پائیداری کے لیے صحیح ماحول پیدا کرے گی۔ جے جے ایم ڈیجیٹل اکیڈمی اس توانائی کو بروئے کار لانے کے لیے ایک پلیٹ فارم مہیا کرتی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 40
وزارت خزانہ
8.13 فی صد جی ایس 2022 ء کی ادائیگی
’ 8.13 فی صد جی ایس 2022 ‘‘ کی بقایا کی مقررہ ادائیگی 21 ستمبر ، 2022 ء کو ہو گی ۔ مذکورہ تاریخ کے بعد سے اس پر کوئی سود نہیں دیا جائے گا ۔ کسی بھی ریاستی حکومت کی طرف سے نیگوشی ایبل انسٹرومنٹ ایکٹ 1881 کے تحت اگر ادائیگی والے دن کی چھٹی کا اعلان کیا گیا ہے ، تو قرضوں کی ادائیگی ریاست کے ادائیگی والے دفتروں سے مذکورہ تاریخ سے پہلے والے کام کے دن کی جائے گی ۔
سرکاری تمسکات کی ریگولیشنز سے متعلق قانون 2007 کی ریگو لیشن 24  اور 24  کے مطابق سرکاری تمسکات کے حامل رجسٹرڈ افراد کو ، جن کا اندراج ذئلی جنرل لیجر یا کونسٹی ٹوئنٹ ذیلی جنرل لیجر کے کھاتے یا اسٹاک سرٹیفکیٹ میں موجود ہے ، کو اپنے بینک کھاتوں کی متعلقہ تفصیلات کی فراہمی یا کسی ایسے بینک میں ہولڈر کے اکاؤنٹ میں کریڈٹ کے ذریعے جس میں الیکٹرانک ذرائع سے رقوم کی وصولی کی سہولت موجود ہو ، ادائیگی کی جائے گی ۔ تمسکات کے لئے ادائیگی کرنے کے مقصد سے اصل سبسکرائبر یا ایسی سرکاری تمسکات کے حامل شخص کو اپنے بینک کھاتوں کی متعلقہ تفصیلات پہلے سے داخل کرنی ہوں گی ۔ البتہ ،الیکٹرانک ذرائع سے رقوم کی وصولی کے لئے بینک اکاؤنٹ/مینڈیٹ کی متعلقہ تفصیلات کی عدم موجودگی میں، مقررہ تاریخ پر قرض کی واپسی میں سہولت فراہم کرنے کے لئے، ہولڈرز پبلک ڈیبٹ دفاتر، سرکاری خزانے / ذیلی سرکاری خزانوں اور اسٹیٹ بینک آف انڈیا کی شاخوں میں  ادائیگی کی مقررہ تاریخ سے 20 دن پہلے ، باضابطہ طور پر جمع کرا سکتے ہیں۔
ادا کی جانے والی رقم کو حاصل کرنے کے طریقۂ کار کی پوری تفصیل مذکورہ ادائیگی کے دفاتر سے حاصل کی جا سکتی ہے ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 9483
(Visitor Counter : 104
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 142.73کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 16.66 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 21جون، 2021 کو آغاز کیاگیاتھا۔ ٹیکہ کاری کی اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکر اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,42,73,59,870
|
|
بچی ہوئی خوراکیں
|
|
16,66,35,846
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 142.73 کروڑ سے زیادہ  ویکسین کی خوراکیں دستیاب کرائی جاچکی ہیں۔
مزید برآں 16.66 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔ جن کو ا بھی استعمال کیاجانا ہے۔
صحت اور خاندانی بہبود کی وزارت
قومی ایڈز کنٹرول پروگرام کی کارکردگی
نئی دہلی:03؍اگست2021:
نیتی آیوگ کے مشورے پر 2020ء میں قومی ایڈز کنٹرول پروگرام کا ایک جائزہ لیاگیا تھا، جس میں پایا گیا کہ اس پروگرام نے قابل ستائش کام کیا ہےاور اس کی کارکردگی بہت بہترین رہی ہے۔این اے سی پی –IVاور اس کے توسیعی مرحلے نے بڑے پیمانے پر مرحلے کی شروعات میں طے شدہ اہداف حاصل کئے ہیں۔ایک وسیع تجزیے سے یہ بات سامنے آئی کہ اس پروگرام کے فنڈ کا کہیں غلط استعمال نہیں ہوا ہے اور اس سلسلے میں حکومت کے علم میں اس طرح کا کوئی معاملہ سامنے نہیں آیا ہے۔
پچھلے 3 مالی سالوں یعنی 19-2018ء، 20-2019ء اور 21-2020ء میں این اے سی پی کے تحت فنڈ کا استعمال بالترتیب 93.7 فیصد، 94.9 فیصد اور 97.1 فیصد رہا ہے۔حکومت ہند کے اس پروگرام کے تحت کی جانے والی کوششوں کے نتیجوں میں 2020ء میں اندازاً بالغوںمیں 0.22 فیصد کی شرح کے ساتھ ہندوستان میں ایچ آئی وی وباء قومی سطح پر کم ہوئی ہے۔اندازے کے طورپر عالمی سطح پر ایچ آئی وی سے متاثرہ لوگوں کی اوسط 31 فیصد ہے۔ اس کے مقابلے ملک میں 48 فیصد  کی گراوٹ آئی ہے۔ عالمی سطح پر اوسط 42 فیصد کے مقابلے ملک میں اندازاً سالانہ ایڈز سے متعلق ہونے والے اموات کی شرح میں 82کی کمی آئی ہے۔
یہ اطلاع آج وزارت و صحت خاندانی بہبود کے وزیر مملکت ڈاکٹر بھارتی پروین پوار نے راجیہ سبھا میں ایک سوال کے تحریری جواب میں دی۔
بہت چھوٹی، چھوٹی اور درمیانی صنعتوں کی وزارت
کھادی اوردیہی صنعتی کمیشن کی وارانسی میں کھادی نمائش :
کشمیراوراتراکھنڈ سے اعلی ٰ طول البدپرواقع علاقوں سے جمع کئے گئے شہد اور اتراکھنڈ کے اونی ملبوسات پرتوجہ مرکوز
نئی دہلی ، 22نومبر:کھادی اوردیہی صنعتی کمیشن  کی جانب سے وارانسی میں منعقد ہ خاص نمائش میں اعلیٰ کوالٹی کی حامل کھادی مصنوعات رکھی گئی ہیں جن میں کشمیر ی شہد اوراتراکھنڈ کے اونی ملبوسات بطورخاص توجہ کا مرکز ہیں ۔ اس نمائش کا افتتاح آج کھادی اوردیہی صنعتی کمیشن کے صدرجناب ونئے کمارسکسینہ نے کیا۔ اترپردیش ،جموں وکشمیر، مغربی بنگال ، بہار، جھارکھنڈ ، راجستھان اورپنجاب سے آئے ہوئے سیکڑوں صناعوں اوردست کاروں نے یہاں 90سے زائد اسٹال لگائے ہیں ۔ یہ کھادی صنعت کمیشن کی کووڈ 19وبائی مرض پھوٹ پڑنے کے بعد لگائی جانے والی دوسری نمائش ہے ۔ یہ نمائش آئندہ  تک جاری رہے ۔ اسی سال ماہ اکتوبر میں لکھنومیں لاک ڈاون کے بعد پہلی کھادی نمائش کا اہتمام کیاگیاتھا۔
میں
اس نمائش میں متعدد کھادی اداروں اورجموں وکشمیر کے متعدد وزیراعظم روزگاربہم رسانئ پروگرام کے تحت مصروف عمل اکائیوں نے حصہ لیاہے ۔ کشمیر کے اعلیٰ طول البلد علاقوں سے لایاگیا شہد ، اونی ملبوسات اور شال وغیرہ نے ہرخاص وعام کی توجہ مبذول کی ہے ۔ وارانسی میں اس طرح کے شہد کی دستیابی کافی کم ہے ۔ اس کے علاوہ اتراکھنڈ سے آئی مصنوعات کی جانب بھی صارفین کی توجہ مبذول ہورہی ہے ۔ اپنی اعلیٰ عمدگی اور ذائقے کی وجہ سے یہ شہدملک بھرمیں کافی مقبول عام ہے ۔وزیراعظم نے بھی شہدکی مکھیاں پالنے والوں سے اعلیٰ طول البلد مقامات پرشہدکی پیداواربڑھانے کی اپیل کی ہے جس کی عالمی مانگ بہت زیادہ ہے ۔ کے وی آئی سی نے کشمیر کے اعلیٰ طولب البلد علاقوں میں ہزاروں شہدکی مکھیاں پالنے والے باکس نقسیم کئے
ہیں جو مقامی طورپر نوجوانوں کو مرکز کے زیرانتظام علاقے میں شہد کی پیداوارمیں مدد گارہوں گے ۔
مغربی بنگال سے ململ کے کپڑے ، جموں وکشمیر سے پشمینہ شال ، کانپورسے چمڑے کی مصنوعات ، راجستھان اوراترپردیش سے ٹیراکوٹامٹی کے برتن اور راجستھان سے اچار، مربہ اورہربل دوائیں جیسی متعدد مصنوعات یہاں لائی گئی ہیں ۔بہاراورپنچاب سے مختلف النوع ریشمی اورسوتی کپڑے ، ریڈی میڈ کپڑے بھی نمائش میں رکھے گئے ہیں ۔ نمائش کے دوران کھادی ملبوسات اور ریڈی میڈ کپڑوں پر30فیصد کی خصوصی رعایت بھی دی جارہی ہے۔
کے وی آئی صدی جناب سکسینہ نے کہاکہ وارانسی میں ریاستی سطح کی کھادی نمائش آتم نربھربھارت کی جانب متوجہ کرنے والی ہے جس نے مالی بحران دورکرنے کے لئے مشکل وقت کے دوران خرچے کو قائم رکھا۔ انھوں نے کہاکہ یہ نمائش ایک منفرد اسٹیج ہے جہاں وارانسی اورقرب وجواب کے علاقوں کے لوگ جموں وکشمیر ، راجستھان ، مغربی بنگال ،پنجاب ، اتراکھنڈ اوردیگرریاستوں کے دستکاری کھادی مصنوعات خریدی جاسکتی ہیں مقامی پہل کے لئے اسرار ہونا اورکھادی کو بڑھاوادینا ایک بڑی تقویت ثابت ہوگی ۔
وارانسی ، جوکہ وزیراعظم کا حلقہ انتخاب بھی ہے ، اس شہرنے کھادی کو بڑوادینے اورکاریگروں کو حمایت فراہم کرنے کے لئے متعدد پروگرام شروع کئے ہیں ۔ فی الحال وارانسی میں 134ادارے کام کررہے ہیں جہاں مجموعی ورک فوس میں خواتین کی نمائندگی تقریبا 80فیصد کے بقدرہے ۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں200.21 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا6.16 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
2,00,21,66,975
|
|
بچی ہوئی خوراکیں
|
|
6,16,38,660
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 200.21کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں6.16 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
شہری ہوابازی کی وزارت
سترہ  شیڈولڈ ایئر لائنز ملک میں 148 آپریشنل ہوائی اڈوں کے ذریعے کام کر رہی ہیں
ڈی جی سی اے نے 718 ایئر آپریٹر سرٹیفکیٹ  جاری کئے
یو ڈی اے این کے تحت منتخب ایئر لائن آپریٹرز کو 2454 کروڑ روپئے وی جی ایف جاری کیے گئے
09.03.2023 تک، ہندوستان میں 17 طے شدہ ایئر لائنز کام کر رہی ہیں۔ ایئر آپریٹر سرٹیفکیٹ  پر ڈی جی سی اے  کی توثیق شدہ ہوائی جہازوں کی تعداد 718 ہے۔
اس وقت ملک میں 148 آپریشنل ہوائی اڈے ہیں جن میں 137 ہوائی اڈے، 02 واٹر ایروڈوم اور 09 ہیلی پورٹ شامل ہیں۔ مارچ 2017 تک ائیرپورٹس اتھارٹی آف انڈیا کے 96 آپریشنل ہوائی اڈے تھے۔
وی جی ایف  کی تقریباً 2454 کروڑ روپے کی رقم، ملک بھر میں یو ڈی اے این – اڑان کی پروازوں کے آپریشن کے لیے 07.03.2023 تک منتخب ایئر لائن آپریٹرز کو جاری کیے گئے ہیں۔ ائیرلائنز کو دیے گئے وی جی ایف کا ریاستی وار بریک اپ ضمیمہ کے مطابق ہے۔
ضمیمہ
07.03.2023 تک ایئر لائنز کو  ادا کی گئی وی جی ایف کی رقم
|
|
نمبر شمار
|
|
ریاست/مرکز کے زیر انتظام علاقہ کا نام
|
|
تقسیم شدہ وی جی ایف 
|
|
1
|
|
ناگالینڈ
|
|
21.80
|
|
2
|
|
سکم
|
|
9.12
|
|
3
|
|
اتراکھنڈ
|
|
42.34
|
|
4
|
|
مغربی بنگال
|
|
84.15
|
|
5
|
|
اوڈیشہ
|
|
150.53
|
|
6
|
|
اروناچل پردیش
|
|
38.81
|
|
7
|
|
آندھرا پردیش
|
|
126.41
|
|
8
|
|
کرناٹک
|
|
570.36
|
|
9
|
|
اترپردیش
|
|
243.54
|
|
10
|
|
مدھیہ پردیش
|
|
149.83
|
|
11
|
|
تمل ناڈو
|
|
23.14
|
|
12
|
|
مہاراشٹر
|
|
282.22
|
|
13
|
|
چھتیس گڑھ
|
|
63.76
|
|
14
|
|
میگھالیہ
|
|
36.10
|
|
15
|
|
دیو
|
|
1.49
|
|
16
|
|
گجرات
|
|
82.57
|
|
17
|
|
آسام
|
|
51.57
|
|
18
|
|
کیرالہ
|
|
105.09
|
|
19
|
|
ہریانہ
|
|
0.66
|
|
20
|
|
پنجاب
|
|
86.42
|
|
21
|
|
راجستھان
|
|
176.05
|
|
22
|
|
ہماچل پردیش
|
|
47.57
|
|
23
|
|
جھارکھنڈ
|
|
1.29
|
|
24
|
|
تری پورہ
|
|
12.90
|
|
25
|
|
میزورم
|
|
3.93
|
|
26
|
|
منی پور
|
|
12.57
|
|
27
|
|
بہار
|
|
10.15
|
|
28
|
|
دہلی
|
|
18.52
|
|
29
|
|
تلنگانہ
|
|
1.40
|
|
کل
|
|
2454.29
یہ جانکاری شہری ہوا بازی کی وزارت میں وزیر مملکت جنرل  وی کے سنگھ  نے آج راجیہ سبھا میں ایک سوال کے تحریری جواب میں دی۔
سٹرک ٹرانسپورٹ اور شاہراہوں کی وزارت
جناب نتن گڈکری نے وزارت سڑک نقل وحمل اورشاہراہوں کی وزارت کا عہدہ کاسنبھال لیا
نئی دہلی ،4 ؍جون :جناب نتن گڈکری نے آج نئی دہلی میں وزارت سڑک نقل وحمل اور شاہراہوں کی وزارت کا عہدہ سنبھال لیاہے ۔ اسی کے ساتھ موصوف چھوٹی ، بہت چھوٹی اور متوسط صنعتوں کے بھی مرکزی وزیرہیں ۔
جناب گڈکری سابقہ حکومت میں سڑک ٹرانسپورٹ اورشاہراہوں ،جہازرانی ، آبی وسائل ، دریاکی ترقی اور گنگاکے احیأ کے مرکزی وزیرمملکت تھے ۔
جناب گڈکری مئی 2014سے لوک سبھا کے ممبرہیں ۔ وہ اس سے پہلے 1989سے 2014کے دوران مہاراشٹرقانون ساز کونسل کے ممبر تھے ۔ 1995سے 1999کے دوران وہ مہاراشٹرحکومت میں پی ڈبلیوڈی کے وزیرتھے ۔
۔۔۔۔۔۔۔۔۔۔۔۔۔۔
U-2298
(Visitor Counter : 58
ریلوے کی وزارت
ریلوے یاڈز میں مال برداری کے لئے بنیادی ڈھانچے کی تعمیر
نئی دہلی،10اگست2018؍ریلوے کے وزیر مملکت جناب راجن گوہن نے آج راجیہ سبھا میں پوچھے گئے ایک سوال کے تحریری جواب میں بتایا کہ پرائیویٹ سرمایہ کاری کے ذریعہ مال برداری ٹرمنلوں کی تعمیر کو زیر غور رکھتے ہوئے وزارت ریلوے نے درج ذیل اسکیمیں شروع کی ہیں۔
پرائیویٹ سائڈنگ : پرائیویٹ سائڈنگ پالیسی پارٹیوں کو گھر تک  ریل کنکٹیوٹی کے اہل بناتی ہے یعنی ملک بھر کے فیکٹری احاطوں؍علاقوں اور خام پیدا کرنے والے علاقوں اور مینوفیکچرنگ مراکز سے ریل کنکٹیٹوی۔
پرائیویٹ مال برداری ٹرمنل اسکیم: یہ اس پرائیویٹ سرمایہ کاری کے ساتھ مال برداری ٹرمنلوں کے ایک نیٹ ورک کی تشکیل کے کام کو تیزی سے پورا کرنے میں آسانی پیدا کرنا تاکہ مؤثر اور کم لاگت لوجسٹک خدمات آخری یوزر تک مہیا کرائی جاسکیں۔
یہ اسکیمیں شروع کرنے کا مقصد مال برداری میں اضافہ اور ریلوے کی آمدنی میں اضافہ کرنا ہے۔ ریلوے کی ترقی ٹریفک کے حجم میں محصول مختلف عوامل جیسے اورجینیٹنگ-ڈیسٹی نیشن اسٹیشن پیئرز، صارفین کی ضروریات، ایسے ٹرمنلوں کی تعداد میں ترقی، ٹرانسپورٹیشن ضروریات وغیرہ پر منحصر کرتی ہے۔
م ن۔ش ت۔ن ع
U: 4216
(Visitor Counter : 35
زراعت اور کاشتکاروں کی فلاح و بہبود کی وزارت
پرمپراگت کرشی وِکاس یوجنا  کے تحت نامیاتی کھیتی کا فروغ
نئی دلّی ، 23 جولائی/ حکومتِ ہند ملک میں کلسٹر کے طریقۂ کار پر کیمیکل سے پاک نامیاتی کھیتی کو فروغ دینے کے لئے 16-2015 ء سے پرمپراگت کرشی وکاس یوجنا  اسکیم کو نافذ کر رہی ہے ۔ اس پروگرام کے تحت کلسٹر مرتب کرنے ، صلاحیت سازی ، لاگت کے لئے ترغیب ، قدر میں اضافے اور مارکیٹنگ میں مدد کے لئے 50000 روپئے / ہیکٹیئر / 3 سال فراہم کی جا رہی ہے ۔ اس میں سaے 31000 روپئے / ہیکٹیئر / 3 سال نامیاتی لاگت کی خریداری اور تیاری کےلئے جیسے نباتاتی / نامیاتی کھاد ، نباتاتی کیڑے مار ادویات ، بیج وغیرہ کے حصول کے لئے فراہم کئے جاتے ہیں اور ڈی بی ٹی کے ذریعے 8800 روپئے / ہیکٹیئر / 3 سال قدر میں اضافے اور مارکیٹ کے لئے فراہم کئے جاتے ہیں، جس میں فصل کی کٹائی کے بعد کا بندوبست شامل ہے ۔ پروگرام کے تحت پچھلے چار سال کے لئے ریاستوں اور مرکز کے زیر انتظام علاقوں کو کل 1197.64 کروڑ روپئے جاری کئے گئے ۔ کلسٹر کی تیاری  اور صلاحیت سازی بشمول کھیت میں کام کرنے والوں کی تربیت کے لئے 3000 روپئے / ہیکٹیئر / 3 سال کی مالی امداد فراہم کی گئی ہے ۔
پچھلے 4 سال کے لئے  صلاحیت سازی کے لئے جاری کردہ فنڈ
|
|
سال
|
|
بجٹ تخمینہ 
|
|
نظر ثانی شدہ تخمینہ 
|
|
اجراء
|
|
2017-18 ء
|
|
350.00
|
|
250.00
|
|
203.46
|
|
2018-19 ء
|
|
360.00
|
|
335.91
|
|
329.46
|
|
2019-20 ء
|
|
325.00
|
|
299.36
|
|
283.67
|
|
2020-21 ء
|
|
500.00
|
|
350.00
|
|
381.05
|
|
میزان
|
|
1535.00
|
|
1235.27
|
|
1197.64
یہ معلومات آج راجیہ سبھا میں زراعت اور کسانوں کی بہبود کے مرکزی وزیر جناب نریندر سنگھ تومر نے ایک سوال کے تحریری جواب میں فراہم کی ۔
۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔ ۔ ۔ ۔ ۔

U.No. 6954
(Visitor Counter : 141
آبی وسائل، دریائی ترقیات اور گنگا احیاء کی وزارت
کشتی رانی مہم ‘‘ مشن گنگے ’’ 5 اکتوبر سے شروع ہو گی
نئی دہلی،03 اکتوبر /صاف ستھری گنگا کے لئے قومی مشن  نے ٹاٹا اسٹیل ایڈوینچر فاؤنڈیشن  کے ساتھ اس مقصد سے شراکت داری کی ہے کہ 40 رکنی ایک ٹیم ایک مہینے طویل کشتی رانی مہم شروع کرے گی ، جس کی قیادت ہمالیہ کی چوٹی سر کرنے والی پہلی بھارتی خاتون محترمہ بچھیندری پال کریں گی ۔ یہ مہم 5 اکتوبر ، 2018 ء کو ہری دوار سے شروع ہو گی اور 8 بڑے شہروں ، جن میں بجنور ، فرخ آباد ، کانپور ، الہٰ آباد ، وارانسی اور بکسر بھی شامل ہیں ، سمیت 8 بڑے شہروں پر احاطہ کرتے ہوئے 1500 کلومیٹر کا سفر طے کرے گی ۔ یہ مہم 30 اکتوبر ، 2018 ء کو پٹنہ ، بہار میں اختتام پذیر ہو گی ۔
آبی وسائل ، دریائی ترقیات اور گنگا احیاء کے وزیر جناب نتن گڈکری نے ویڈیو پیغام کے توسط سے اس ٹیم سے خطاب کیا ۔ انہوں نے کہاکہ نمامی گنگے دریائے گنگا کی صفائی ستھرائی کے لئے جفا کشی سے کام کر رہی ہے ۔ انہوں نے کہا کہ اس سلسلے میں متعدد پروجیکٹ مثلاً گندے پانی کو صاف کرنے کا بنیادی ڈھانچہ ، گھاٹوں کو صاف کرنے کا کام ، دریا کی سطح کو صاف کرنے کے کام سے متعلق پروجیکٹ وغیرہ جاری ہیں اور تکمیل کے مختلف مراحل میں ہیں ۔ تاہم ، ان تمام کوششوں میں ہم سب کا تعاون بھی درکار ہے ۔ لہٰذا نمامی گنگے پروگرام کی کامیابی کے لئے عوامی شراکت کلیدی عنصرہے اور یہ مہم گنگا چوپالوں اور دیگر ملاقاتی پروگراموں کے توسط سے مقامی سطح پر بیداری پیدا کرے گی ۔ مہم میں شامل یہ ٹیم مقامی باشندوں کے ساتھ رابطہ قائم کرتی ہوئی آگے بڑھے گی ۔
اس موقع پر اظہارِ خیال کرتے ہوئے این ایم سی جی کے ڈائرکٹر جنرل ، جناب راجیو رنجن مشرا نے کہا کہ ایک مہینے پر محیط اس مہم کے دوران تمام بڑے مقامات پر ٹھہرے گی اور این ایم سی جی شراکت داروں مثلاً گنگا وِچار منچ ، گنگا پرہریوں ، ضلعی گنگا کمیٹیوں ، مقامی رضا کار اداروں اور زندگی کے ہر شعبے کے افراد کے ساتھ مل کر صفائی ستھرائی کی مہمات چلائے گی ۔ بیداری مہم اسکولوں میں بھی چلائی جائے گی تاکہ اسکول کے طلباء کو گنگا کی صفائی ستھرائی کے تئیں بیدار کیا جا سکے ۔ گنگا کے کنارے کنارے گنگا چوپال جیسی تقریبات کابھی اہتمام کیا جائے گا تاکہ تمام شراکت داروں کے مابین گفت و شنید ممکن ہو سکے ۔
ٹی ایس اے ایف کے سربراہ اور ‘‘ مشن گنگے ’’ مہم کی قائد محترمہ بچھیندری پال نے کہا کہ ہماری مہم کو حکومتِ ہند کے نمامی گنگنے مشن سے ترغیب ملی ہے اور یہ مشن گنگا کی صفائی کے سلسلے میں از حد اہم قدم ہے ۔ گنگا ندی ملک میں لاکھوں افراد کے لئے زندگی کو سنبھالنے والی ندی ہے ۔ ہماری مہم کا مقصد یہ ہے کہ زیادہ سے زیادہ تعداد میں لوگوں تک رسائی حاصل کی جائے ۔ اس عظیم دریا کو اور اس کے ارد گرد صفائی ستھرائی کے کام کو مہمیز کیا جائے اور اسے مشن کے طور پر عوامی تحریک بنا دیا جائے ۔ یہ مشن چار برس پہلے شروع ہوا تھا ۔
مذکورہ 40 رکنی مہم جوئی ٹیم میں متعدد اراکین تربیت یافتہ کوہ پیما ہیں ۔ ان میں سے 7 اراکین ماؤنٹ ایوریسٹ پر بھی چڑھ چکے ہیں ۔ مختلف پس منظر کے حامل پیشہ وران ، مثلاً انجینئرنگ ، ماحولیات ، سائنس وغیرہ کے شعبے کے اراکین بھی اس میں شامل ہیں اور یہ ٹیم اپنی مہم کے دوران ان تمام چنوتیوں کا سامنا کرنے کے لئے مستعد ہے ، جو مہم کے دوران پیش آ سکتی ہیں ۔ یہ ٹیم شہروں میں اپنے قیام کے دوران گھاٹوں اور گرد و نواح کے علاقوں میں زیادہ سے زیادہ لوگوں کو ترغیب دے کر صفائی ستھرائی کے کام میں اپنے ساتھ شریک کرے گی ۔
وزارت دفاع
دفاعی مینوفیکچرنگ میں پرائیویٹ کھلاڑی
رکشا راجیہ منتری، جناب اجے بھٹ نے آج لوک سبھا میں محترمہ دیبا شری چودھری کے سوال کا تحریری جواب دیتے ہوئے درج ذیل معلومات فراہم کیں۔
دفاعی صنعت کا شعبہ، جو اب تک پبلک سیکٹر کے لیے ریزرو تھا، اسے مئی 2001 میں ہندوستانی پرائیویٹ سیکٹر کی شرکت کے لیے 100 فیصد کھول دیا گیا تھا۔ دفاعی سیکٹر کو کھولنے کی تاریخ سے لے کر اب تک، متعدد دفاعی ساز و سامان بنانے کے لیے 358 کمپنیوں کو کل 584 صنعتی لائسنس جاری کیے گئے ہیں۔ انڈسٹریز  ایکٹ کے تحت جاری کیے جانے والے صنعتی لائسنس کی میعاد کو بھی 03 سال سے بڑھا کر 15 سال کر دیا گیا ہے۔ صنعتی لائسنس کی میعاد میں اس اضافہ سے کمپنیوں کو بغیر کسی رکاوٹ کے اپنا کام شروع کرنے اور سازو سامان بنانے کے لیے اچھا خاصا وقت ملا ہے۔
مزید برآں، گھریلو دفاعی صنعت کو آگے بڑھانے کے لیے، حکومت نے گزشتہ چند سالوں میں پالیسی سے متعلق کئی قدم اٹھائے ہیں اور اصلاحات کی ہیں تاکہ ملک میں دفاعی ساز و سامان کے دیسی قسم کے ڈیزائن، ڈیولپمنٹ اور مینوفیکچر کی حوصلہ افزائی کی جا سکے اور ہماری مسلح افواج کو مضبوط کرنے کے لیے دیسی دفاعی ساز و سامان کی پیداوار کو بڑھایا جا سکے۔ ان اقدام میں شامل ہیں ڈیفنس ایکویزیشن پروسیجر -2020 کے تحت گھریلو ذرائع سے بڑے سامانوں کی خریداری کو ترجیح دینا؛ مارچ 2022 میں صنعت کی قیادت میں ڈیزائن اور ڈیولپمنٹ کے لیے 18 بڑے دفاعی پلیٹ فارموں کا اعلان؛ ڈیفنس پبلک سیکٹر انڈرٹیکنگز  کی سروسز کے کل 310 آئٹم کی تین ’مثبت دیسی بنانے کی فہرست‘ اور دو ’مثبت دیسی بنانے کی فہرست‘ کا نوٹیفکیشن، جس کے لیے ان پر درج ٹائم لائن کے بعد درآمد کرنے پر پابندی ہوگی؛ صنعتی لائسنس کو زیادہ مدت کے لیے جاری کرنے کے عمل میں آسانی؛ براہ راست غیر ملکی سرمایہ کاری  پالیسی میں لبرلائزیشن اور خودکار راستے سے 74 فیصد ایف ڈی آئی کی اجازت دینا؛ بنانے کے عمل کو آسان کرنا؛ اسٹارٹ اپس اور بہت چھوٹی، چھوٹی اور درمیانی صنعتوں  کو شامل کرکے دفاعی مہارت کے لیے اختراعات  اسکیم کی شروعات؛ سرکاری خریداری  کا آرڈر 2017؛ ایم ایس ایم ای سمیت ہندوستانی صنعت کے ذریعے دیسی بنانے کے عمل میں مدد فراہم کرنے کے لیے سریجن نام کے پورٹل کی شروعات؛ سرمایہ کاری کو راغب کرنے اور بڑی تعداد میں دفاعی مینوفیکچرنگ کے لیے ٹیکنالوجی کی منتقلی کی خاطر آف سیٹ پالیسی میں اصلاحات؛ اور دو دفاعی صنعتی گلیارے کا قیام، ایک اتر پردیش میں اور دوسرا تمل ناڈو میں؛ انڈسٹری، اسٹارٹ اپس اور اکیڈمیا کے لیے دفاعی تحقیق و ترقی  کو کھولنا، جہاں دفاعی تحقیقی و ترقی کے بجٹ کا 25 فیصد ملک میں دفاعی ٹیکنالوجی کی ترقی کے فروغ کے لیے مختص ہوگا؛ گھریلو ذرائع سے خریداری کے لیے ملٹری کی جدیدکاری کے دفاعی بجٹ میں سلسلہ وار اضافہ، وغیرہ۔
ہنر مندی کے فروغ اور صنعت کاری کی وزارت
جناب دھرمیندر پردھان نے یو ایس۔انڈیا بزنس کونسل کے زیر اہتمام انڈیا آئیڈیاز سمٹ میں شرکت کی
جناب دھرمیندر پردھان نے تعلیم، تحقیق اور ہنرمندی کی ترقی میں تعاون کو مضبوط بنانے پر زور دیا
مرکزی وزیر برائے تعلیم اور ہنرمندی کی ترقی اور انٹرپرینیورشپ جناب دھرمیندر پردھان نے آج یو ایس ۔انڈیا بزنس کونسل اور یو ایس چیمبر آف کامرس، بین الاقوامی امور، جنوبی ایشیا کے زیر اہتمام انڈیا آئیڈیاز سمٹ میں شرکت کی۔ اس تقریب کا تھیم "امریکہ۔ ہندوستان کی خوشحالی کے اگلے 75 سالوں کا زیادہ سے زیادہ بڑھانے" تھا۔ اس موقع پر امریکی کمپنیوں کے سی ای اوز اور اعلیٰ انتظامیہ موجود تھی۔
ہند-امریکہ تعلقات کے بارے میں بات کرتے ہوئے، جناب پردھان نے کہا کہ ہندوستان اور امریکہ کے معاشرے یکساں ہیں اور مشترکہ اقدار ہیں۔ انہوں نے مزید کہا کہ تعلیم اور ہنر کی ترقی ہند امریکہ تعلقات کے اہم ستون ہیں۔ انہوں نے دونوں ممالک کے اعلیٰ تعلیمی اداروں کے درمیان جڑواں، مشترکہ ڈگریوں اور دوہری ڈگری پروگراموں کی پیشکش کے لیے وسیع تر تعلیمی تعاون پر زور دیا۔ انہوں نے تحقیق اور مہارت کی ترقی کے شعبوں میں تعاون کو مضبوط بنانے پر بھی زور دیا۔
صنعت کی عظیم ہستیوں کے ساتھ بات چیت کرتے ہوئے، جناب پردھان نے تعلیم اور ہنرمندی کی ترقی کے شعبے میں ہندوستان کے وژن کا خاکہ پیش کیا۔ قومی تعلیمی پالیسی 2020 کے بارے میں بات کرتے ہوئے، انہوں نے 21ویں صدی کے سیکھنے والوں کو بااختیار بنانے اور ایک متحرک، مستقبل کے لیے تیار افرادی قوت کی تعمیر میں اس کے کردار کی وضاحت کی۔
امریکی اداروں اور کمپنیوں سے مطالبہ کیا کہ وہ تیزی سے بدلتے ہوئے تعلیم اور ہنر مندی کے منظر نامے میں ہندوستان کے ساتھ شراکت کریں۔ انہوں نے مزید کہا کہ بڑھتی ہوئی ڈیجیٹل معیشت، خواہش مند آبادی، علم پر مبنی معاشرہ اور پالیسی اصلاحات ہندوستان میں بے مثال مواقع پیدا کر رہے ہیں۔
ہنر مندی کے بارے میں بات کرتے ہوئے وزیر موصوف نے کہا کہ وزیر اعظم جناب نریندر مودی کی قیادت میں ہندوستان اپنے نوجوانوں کو ہنر مند بنانے، دوبارہ ہنر مند بنانے اور ہنر مندی کے فروغ میں بھرپور کوششیں کر رہا ہے۔ انہوں نے مزید کہا کہ ہندوستان میں ایک بڑی، نوجوان اور تعلیم یافتہ آبادی ہے جو عالمی سطح پر کسی بھی صنعت کا اثاثہ ہیں اگرچہ اس پر صنعت کی ضرورت کے مطابق توجہ مرکوز، تربیت اور صلاحیت سازی فراہم کی جائے۔ انہوں نے یہ بھی کہا کہ ہندوستان کی بنیادی طور پر آبادی کے لحاظ سے فائدہ اور مختلف ہنر مندی کے اقدامات کی وجہ سے سازگار ماحول ہے۔